Eelnõu

N A R V A    L I N N A V A L I T S U S

KORRALDUS
	Narva
	....................... 2016.a. nr ...................


Koha-aadressi määramine
(A. Weizenbergi tn 1)
1. Asjaolud ja menetluse käik

Narva linna haldusterritooriumil asub maa, millest moodustatakse maaüksus ligikaudse pindalaga 27 800 m² (asendiplaan, lisa). Selle maaüksuse puhul on tegemist maaga, mille osas Narva Linnavalitsus viib läbi munitsipaalomandisse taotlemise menetluse. Eelmainitud menetluse läbiviimiseks tuleb määrata maaüksusele aadress.

Kuna antud maaüksusele on määratud kaks aadressi, tuleb tunnistada Narva Linnavalitsuse 21.02.2007 korraldus nr 231-k „Aadressi omistamine Weizenbergi tänav 1” ja Narva Linnavalitsuse 21.02.2007 korraldus nr 232-k „Aadressi omistamine Weizenbergi tänav 1a” kehtetuks.
2. Õiguslikud alused

2.1 Ruumiandmete seaduse § 54 lõike l järgi on koha-aadressi määrajaks kohalik omavalitsus ja § 55 lõike l kohaselt teeb aadressitoimingud ning asjakohased otsused koha-aadressi määraja omal algatusel;
2.2 Narva Linnavolikogu 20.03.2014 määruse nr 8 „Ruumiandmete seadusest tulenevate ülesannete delegeerimine” alusel delegeeritakse Narva Linnavalitsusele ruumiandmete seaduse § 54 lõike 1, § 55 lõigete 1 ja 4 ning § 61 lõike 1 punktis 4 kohaliku omavalitsuse ja kohaliku omavalitsuse üksuse pädevusse antud küsimuste lahendamine ja otsustamine.
2.3 Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal.
3. Otsus
Määrata asendiplaanil (lisa) näidatud maaüksusele pindalaga ca 27 800 m² aadress Narva linn, A. Weizenbergi tn 1.
4. Rakendussätted

4.1 Tunnistada kehtetuks Narva Linnavalitsuse 02.10.2013 korraldus nr 926-k „Maaüksusele aadressi määramine (Uusküla põik T1)”;
4.2 Korraldus jõustub teatavakstegemisest;
4.3 Käesoleva korralduse peale võib esitada Narva Linnavalitsusele väide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Lisa  Munitsipaalomandisse taotleva maa asendiplaan
Narva Linnavalitsuse ....................... 2016.a. korralduse nr ................... Lisa

